b'\n_START_ARTICLE_\nVuvuzela\n_START_PARAGRAPH_\nVuvuzela, tudi lepatata ali stadionski rog, je trobilo, ki meri v dol\xc5\xbeino pribli\xc5\xbeno 1 meter. Uporaba tega glasbila je najbolj raz\xc5\xa1irjena med \xc5\xa1portnimi navija\xc4\x8di, posebno pri nogometnih tekmah v Ju\xc5\xbeni Afriki.  Izvajanje na vuvuzelo zahteva precej mo\xc4\x8di ustnic in plju\xc4\x8d. Instrument proizvaja glasni in monotoni ton B\xe2\x99\xad. Podobno glasbilo, imenovano corneta (v Braziliji in drugih Latinsko Ameri\xc5\xa1kih dr\xc5\xbeavah), uporabljajo nogometni navija\xc4\x8di v Ju\xc5\xbeni Ameriki.  Glasnost vuvuzele, izmerjena ob cevi, je 131 dB, pri 2-metrski oddaljenosti pa 113 dB, kar sta nevarno visoki vrednosti za neza\xc5\xa1\xc4\x8ditena u\xc5\xa1esa. Izvor termina vuvuzela ni znan, prav tako ni znan njen izumitelj.'